CELEX: 62013TN0516
Language: lt
Date: 2014-07-16 00:00:00
Title: Byla T-516/13: 2014 m. liepos 16 d. pareikštas ieškinys byloje CW/Taryba

6.10.2014   
            
            
               LT
            
            
               Europos Sąjungos oficialusis leidinys
            
            
               C 351/9
            
         2014 m. liepos 16 d. pareikštas ieškinys byloje CW/Taryba
   
   (Byla T-516/13)
   2014/C 351/10
   Proceso kalba: prancūzų
   
      Šalys
   
   
      Ieškovas: CW (Paryžius, Prancūzija), atstovaujamas advokato A. Tekari
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2013 m. liepos 30 d. Tarybos įgyvendinimo sprendimą 2013/409/BUSP, kuriuo įgyvendinamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise, kiek jis taikomas ieškovui;
            
         
               —
            
            
               nurodyti Europos Sąjungos Tarybai sumokėti šimto tūkstančių eurų sumą ieškovo patirtai neturtinei ir turtinei žalai atlyginti;
            
         
               —
            
            
               nurodyti Europos Sąjungos Tarybai padengti savo ir ieškovo patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirma, nėra teisinio pagrindo: Sprendimas 2013/409/BUSP (1) paremtas motyvu, kuris nenumatytas šį sprendimą teisiškai pagrindžiančio Sprendimo 2011/72/BUSP (2) 1 straipsnyje, todėl neturi teisinio pagrindo.
            
         
               2.
            
            
               Antra, pažeista nuosavybės teisė, nes ieškovui taikomomis ribojamosiomis priemonėmis nepagrįstai apribojama jo nuosavybės teisė.
            
         
      (1)  2013 m. liepos 30 d. Tarybos įgyvendinimo sprendimas 2013/409/BUSP, kuriuo įgyvendinamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (OL L 204, p. 52).
   
      (2)  2011 m. sausio 31 d. Tarybos sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (OL L 28, p. 62).